Бөтә донъя башҡорттары ҡоролтайы башҡарма комитеты һәм «Айыҡ Башҡортостан» төбәк йәмәғәт хәрәкәте вәкилдәре хәбәр итеүенсә, «Айыҡ ауыл» конкурсында ҡатнашырға теләп, ғаризалар тапшырыусылар артҡандан-арта бара. Әлеге көнгә Белорет районының Мөхәмәт, Ғафури районының Сәйетбаба, Хәйбулла районының Йәнтеш, Йәрмәкәй районының Йәрмәкәй, ҡолбай, Күпсәнәй, Рәтамаҡ, Спартак, Әбйәлилдең ҡырҙас һәм Әхмәт, Учалы районының Сөләймән ауылы, Салауат районының Сыбаркүл менән Көҫәпәй ауылдары конкурсҡа ҡушылды. Исемлектән күренеүенсә, әлегә эскелеккә ҡаршы көрәшкә күтәрелеүселәр араһында Йәрмәкәй районы халҡына етеүселәр юҡ. Ғаризалар тапшырырға ваҡыт бар әле, шуға ла юғалып ҡалмағыҙ, дуҫтар. Замандың был афәтенә битараф булмайыҡ!